கேள்வி: கிசெலா பான் பற்றி விளக்கவும்.
பதில்: கிசெலா பான் (''Gisela Bon'') செருமன் நாட்டைச் சேர்ந்த ஒரு ஒரு பத்திரிகையாளர், எழுத்தாளர், சுற்றுச்சூழல் ஆர்வலர் மற்றும் இந்தியவியலாளர் ஆவார். 1909 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். இந்தோ-செருமன் உறவுகளை மேம்படுத்துவதில் இவரது பங்களிப்புகளுக்காக அறியப்பட்ட இவர், ஆங்கிலத்தில் இந்திய சவால் , துணைக்கண்டம் மற்றும் நேருவின் கீழ் இந்தியர்கள் போன்ற இந்தியா குறித்த பல புத்தகங்களை எழுதியுள்ளார். 1990 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமக்கள் விருதான பத்மசிறீ விருதை வழங்கியது. இந்திய அரசின் கீழ் உள்ள ஒரு தன்னாட்சி அமைப்பான இந்தியக் கலாச்சார உறவுக் குழு இந்தோ-செருமன் நட்பை மேம்படுத்துவதற்காக அவர் செய்த சேவைகளை கௌரவிப்பதற்காக 1996 ஆம் ஆண்டில் கிசெலா பான் விருது என்ற ஒரு விருதை நிறுவியது. கிசெலா பான் 1996 ஆம் ஆண்டு அக்டோபர் மாதம் 11 ஆம் தேதியன்று காலமானார்.